सरकार को धान खरीदी नहीं, शराब की चिंता है
प्रदेश में पूर्ण शराब बंदी व अन्य समस्याओं को लेकर ब्लॉक कांग्रेस कमेटी ने कोरर चौक में धरना-प्रदर्शन किया। कांग्रेसियों ने प्रदर्शन कर मांगों को जल्द लागू करने राज्यपाल के नाम तहसीलदार को ज्ञापन सौंपा। ज्ञापन में कांग्रेस ने सरकार के खुद शराब बेचने के फैसले को अनैतिक करार दिया है। जिला महामंत्री नरेंद्र यादव ने कहा कि सरकार ने 1 अप्रैल से शराब दुकान खुद चलाए जाने का निर्णय लिया गया है। यह गलत है। सरकार प्रदेश की जनता को शराब पीना सिखा रही है। जन भावनाओं का सम्मान करते हुए प्रदेश में पूर्ण शराब बंदी लागू किया जाए।
उन्होंने कहा कि गैस सिलेंडर में की गई मूल्य वृध्दि वापस लेने, किसानों का धान खरीदी किए लगभग दो माह हो गया, लेकिन अभी तक भुगतान शेष है। इस दौरान चारामा ब्लॉक में लो-वोल्टेज की समस्या को दूर करने की मांग रखी। यादव ने कहा कि शराब सबसे बड़ी सामाजिक बुराई है। भाजपा पार्टी के शासनकाल में आज लोकतंत्र के लिए घातक साबित हो रहा है। पिछले डेढ़ महीनों के अंदर गैस सिलेंडर का भाव बढ़ा दिया गया। क्षेत्र में लो-वोल्टेज की समस्या से किसानों के पंप नहीं चल पा रहे हैं। केंद्र सरकार ने महंगाई कम करने, भ्रष्टाचार कम करने, कालाधन लाने का वादा किया था, वो सब खोखला साबित हो रहा है। शराब बंदी की लड़ाई कांग्रेस पार्टी के आह्वान से चल रही है जब तक छग में शराबबंदी नहीं किया जाएगा तब तक यह चलता रहेगा। इस दौरान ब्लॉक कांग्रेस अध्यक्ष शिवा जुर्री, जनपद पंचायत अध्यक्ष उषा वटटी, नगर पंचायत अध्यक्ष सुमित्रा नागराज, जनपद सदस्य विजय ठाकुर, भुनेश्वर नागराज, यशवंत नायक, अशोक सोनी, मोहित नायक, गीतेश मेश्राम, महेंद्र सिन्हा आदि उपस्थित थे।
कांग्रेसियों ने कोरर चौक में धरना देकर राज्यपाल के नाम सौंपा ज्ञापन।
hin_Deva hin_Deva hin_Deva hin_Deva